《陈留南城马上简李公年》
宋代·贺铸

南郭何人卜筑幽，平田高树带清沟。
隔墙野鸟啼晴昼，驻马行人照白头。
二顷难寻归老计，一樽宜结探春游。
步兵不惜供厨费，更作东风数日留。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。